
BIRŽŲ RAJONO KAIMIŠKŲJŲ SENIŪNIJŲ GATVIŲ REMONTO PRIORITETINĖS EILĖS SUDARYMO TVARKOS APRAŠAS

I SKYRIUS
BENDROSIOS NUOSTATOS

[bookmark: _Hlk26257143][bookmark: _Hlk26257967]1. Biržų rajono kaimiškųjų seniūnijų gatvių remonto prioritetinės eilės sudarymo tvarkos aprašas (toliau – Aprašas) nustato Biržų rajono kaimiškųjų seniūnijų gatvių (ar jų ruožų) atrankos remonto arba rekonstravimo darbams prioritetinės eilės (toliau – Prioritetinė eilė) sudarymo principus, reikalingų duomenų vertinimą, vertinimo kriterijų ir jų reikšmių nustatymą. 
2. Aprašas sudarytas vadovaujantis Lietuvos Respublikos vietos savivaldos įstatymo                16 straipsnio 2 dalies 26 punktu. Vadovaujantis šiuo Aprašu sudaryta Prioritetinė eilė užtikrins Biržų rajono kaimiškųjų seniūnijų gatvių atrankos remonto darbams skaidrumą, sudarys aiškius remontuotinų ruožų atrankos kriterijus, leis efektyviai, racionaliai naudoti valstybės bei savivaldybės lėšas, skirtas gatvių remonto darbams. 

II SKYRIUS
KRITERIJŲ NUSTATYMAS IR VERTINIMAS

4. Sudarant į Prioritetinę eilę įtraukiamų gatvių sąrašą remiamasi 2018 m. lapkričio        29 d. sprendimu Nr. T-238 „Dėl Biržų rajono savivaldybės teritorijos vietinės reikšmės viešųjų kelių tinklo išdėstymo žemėtvarkos schemos keitimo patvirtinimo“; Biržų rajono savivaldybės tarybos 2018 m. gruodžio 20 d sprendimo Nr. T-249 „Dėl Biržų rajono savivaldybės vietinės reikšmės viešųjų kelių (gatvių) sąrašų patvirtinimo“ (1 ir 2 priedais); Lietuvos statistikos departamento 2011 m. gyventojų ir būstų surašymo duomenimis; atsižvelgiama į Biržų rajono savivaldybės mero 2021 m. balandžio 12 d. potvarkiu Nr. M-21 „Dėl darbo grupės sudarymo“ sudarytos Darbo grupės Biržų miesto ir rajono gatvių su žvyro danga asfaltavimo prioritetinės eilės sudarymo / koregavimo klausimams spręsti pasiūlymus. Dėl itin didelio duomenų kiekio vertintos gatvės tik tų gyvenamųjų vietovių, kurių gyventojų skaičius didesnis arba lygus 150; nevertinamos sodų teritorijų gatvės.
5. Visos į sąrašą įtrauktos gatvės įvertinamos pagal 8 kriterijus. Kiekvieno kriterijaus reikšmių apimtis padalinama į rėžius taip, kad proporcingai pasiskirstytų maksimalus galimas surinkti balų skaičius. Kriterijų reikšmių apimties padalinimas ir įvertinimas balais pateiktas Kriterijų duomenų lentelėje (1 priedas). 

IV SKYRIUS
DUOMENŲ IR ĮVERČIŲ PATEIKIMAS
	
6. Kiekvienai seniūnijai sudaroma atskira Seniūnijos prioritetų lentelė, kurioje pateikiamos kriterijų reikšmės ir įvertinimai balais sąraše esančioms gatvėms. Gatvės lentelėje išdėstomos pagal surinktus balus mažėjančia tvarka. 
7. [bookmark: _Hlk26448635]Seniūnijos prioritetų lentelės forma ir balų apskaičiavimo tvarka pateikta 2 priede.
8. Į Seniūnijos remontuojamų gatvių prioritetinį sąrašą įtraukiamos daugiausiai balų surinkusios ir priskirtos konkrečiai Seniūnijai tenkančiam remontuojamų gatvių ilgio rėžiui gatvės.
9. Seniūnijos remontuojamų gatvių prioritetinis sąrašas pateiktas Seniūnijos prioritetų lentelėje (2 priedas).
10. Kiekvienai Seniūnijai tenkantis remontuojamų gatvių ilgio rėžis ir jo apskaičiavimo tvarka pateikta 3 priede.
11. Kiekvienos seniūnijos gatvės, patenkančios į Seniūnijos remontuojamų gatvių prioritetinį sąrašą, įtraukiamos į Prioritetinę eilę (4 priedas).
12. Prioritetinės eilės lentelėje gatvės išdėstomos pagal surinktus balus mažėjančia tvarka.

V SKYRIUS
NAUDOJIMASIS PRIORITETINE EILE

13. [bookmark: _Hlk25767090]Į Prioritetinę eilę patenkančių gatvių darbų vykdymo eiliškumas yra rekomendacinio pobūdžio ir skirtas naudoti sudarant Biržų rajono savivaldybės vietinės reikšmės kelių ir gatvių priežiūros ir plėtros trimetę programą, tačiau kiekvienos Seniūnijos remontuojamų gatvių prioritetiniame sąraše esančių (ar iškart po jų einančių, jei šių remontuoti nėra poreikio) gatvių darbai turi būti inicijuoti per laikotarpį, kol bus įgyvendinta bendra 20 km gatvių remonto darbų apimtis. Kiek metų užtruks suremontuoti ar rekonstruoti užsibrėžtus 20 km gatvių, priklausys nuo turimo finansavimo, kitų prioritetinių eilių bei  infrastruktūros projektų vykdymo poreikio.
14. [bookmark: _Hlk26257914]Rengiant Biržų rajono savivaldybės vietinės reikšmės kelių ir gatvių priežiūros ir plėtros trimetę programą būtina atsižvelgti į Prioritetinę eilę.
15. Atrenkant projektus remonto ar rekonstravimo darbams, Seniūnijos remontuojamų gatvių prioritetiniame sąraše esančios gatvės papildomai vertinamos, ar atitinka projektui įgyvendinti keliamus reikalavimus, ir inicijuojami projekto vykdymo darbai. Jei aukščiausiai eilėje esančios gatvės remonto darbų dėl objektyvių priežasčių negalima vykdyti, inicijuojami žemiau eilėje esančių gatvių projektų vykdymo darbai. 

VI SKYRIUS
BAIGIAMOSIOS NUOSTATOS

16. Prioritetinę eilę, vadovaudamasis šiuo Aprašu, sudaro Biržų rajono savivaldybės administracijos Statybos ir infrastruktūros skyrius.
17. Prioritetinė eilė tvirtinama Biržų rajono savivaldybės tarybos sprendimu. Patvirtinta Prioritetinė eilė skelbiama Savivaldybės interneto tinklalapyje www.birzai.lt.
18. Prioritetinė eilė keičiama pagal poreikį Biržų rajono savivaldybės tarybos sprendimu.

